CELEX: 32021R0600
Language: fi
Date: 2021-04-07 00:00:00
Title: Komission täytäntöönpanoasetus (EU) 2021/600, annettu 7 päivänä huhtikuuta 2021, tiettyjen tavaroiden luokittelusta yhdistettyyn nimikkeistöön

14.4.2021   
               
               
                  FI
               
               
                  Euroopan unionin virallinen lehti
               
               
                  L 127/26
               
            
         KOMISSION TÄYTÄNTÖÖNPANOASETUS (EU) 2021/600,
         annettu 7 päivänä huhtikuuta 2021,
         tiettyjen tavaroiden luokittelusta yhdistettyyn nimikkeistöön
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon unionin tullikoodeksista 9 päivänä lokakuuta 2013 annetun Euroopan parlamentin ja neuvoston asetuksen (EU) N:o 952/2013 (1) ja erityisesti sen 57 artiklan 4 kohdan ja 58 artiklan 2 kohdan,
         sekä katsoo seuraavaa:
         
                     (1)
                  
                  
                     Neuvoston asetuksen (ETY) N:o 2658/87 (2) liitteenä olevan yhdistetyn nimikkeistön yhdenmukaisen soveltamisen varmistamiseksi on tarpeen antaa tämän asetuksen liitteessä esitetyn tavaran luokittelua koskevia säännöksiä.
                  
               
                     (2)
                  
                  
                     Asetuksessa (ETY) N:o 2658/87 vahvistetaan yhdistetyn nimikkeistön yleiset tulkintasäännöt. Näitä sääntöjä sovelletaan myös kaikkiin muihin nimikkeistöihin, jotka perustuvat kokonaan tai osittain yhdistettyyn nimikkeistöön taikka joissa siihen mahdollisesti lisätään alajakoja ja jotka vahvistetaan unionin erityissäännöksillä tavaroiden kauppaa koskevien tariffimääräysten tai muiden toimenpiteiden soveltamiseksi.
                  
               
                     (3)
                  
                  
                     Mainittujen yleisten tulkintasääntöjen mukaan on tämän asetuksen liitteen taulukossa olevassa sarakkeessa 1 esitetty tavara luokiteltava sarakkeen 2 CN-koodiin sarakkeesta 3 ilmenevin perustein.
                  
               
                     (4)
                  
                  
                     On aiheellista säätää, että sitovien tariffitietojen haltija voi asetuksen (EU) N:o 952/2013 34 artiklan 9 kohdan mukaisesti vielä tietyn ajan käyttää sellaisia sitovia tariffitietoja, jotka on annettu tässä asetuksessa tarkoitetusta tavarasta mutta jotka eivät ole tämän asetuksen säännösten mukaisia. Mainitun ajan olisi oltava kolme kuukautta.
                  
               
                     (5)
                  
                  
                     Tullikoodeksikomitea ei ole antanut lausuntoa puheenjohtajansa asettamassa määräajassa,
                  
               ON HYVÄKSYNYT TÄMÄN ASETUKSEN:
         
            1 artikla
            Liitteenä olevan taulukon sarakkeessa 1 esitetyt tavarat luokitellaan yhdistetyssä nimikkeistössä mainitun taulukon sarakkeen 2 CN-koodeihin.
         
         
            2 artikla
            Sitovia tariffitietoja, jotka eivät ole tämän asetuksen säännösten mukaisia, voidaan käyttää asetuksen (EU) N:o 952/2013 34 artiklan 9 kohdan mukaisesti vielä kolmen kuukauden ajan tämän asetuksen voimaantulosta.
         
         
            3 artikla
            Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
         
         
            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 7 päivänä huhtikuuta 2021.
            
               
                  Komission puolesta
               
               Gerassimos THOMAS
               
                  Pääjohtaja
               
               
                  Verotuksen ja tulliliiton pääosasto
               
            
         
         
            (1)  EUVL L 269, 10.10.2013, s. 1.
         
            (2)  Neuvoston asetus (ETY) N:o 2658/87, annettu 23 päivänä heinäkuuta 1987, tariffi- ja tilastonimikkeistöstä ja yhteisestä tullitariffista (EYVL L 256, 7.9.1987, s. 1).
      
      
         
            LIITE
            
                        Tavaran kuvaus
                     
                     
                        Luokittelu
                        (CN-koodi)
                     
                     
                        Perusteet
                     
                  
                        (1)
                     
                     
                        (2)
                     
                     
                        (3)
                     
                  
                        Volframiseoksesta valmistetut puikot, joissa on yli 94 painoprosenttia volframia ja 1,5 painoprosenttia lantaania ja joiden pituus on 150 mm ja läpimitta 3 mm. Puikot eivät ole pelkästään sintrattuja eikä niissä ole hitsausainepäällystä tai -täytettä. Niiden päät ovat tylsiä (eli niissä ei ole teräviä kärkiä), ja ne on merkitty yksilöllisellä värikoodilla. Värimerkintä ilmaisee seosaineen ja volframipitoisuuden. Puikot on pakattu eriin.
                        Puikot on suunniteltu teroitettaviksi ja käytettäviksi hitsauselektrodeina TIG-hitsauksessa. Elektrodin tarkoituksena on muodostaa tällaisen hitsausprosessin aikana kaari elektrodin ja työkappaleen väliin. Elektrodi ei sula prosessin aikana eli se on sulamaton.
                     
                     
                        8101 99 10 
                     
                     
                        Luokittelu määräytyy yhdistetyn nimikkeistön 1 ja 6 yleisen tulkintasäännön, XV jakson 3 huomautuksen ja 5 huomautuksen a alakohdan, 74 ryhmän 1 huomautuksen d alakohdan, 81 ryhmän 1 alanimikehuomautuksen sekä CN-koodien 8101 , 8101 99  ja 8101 99 10  nimiketekstien mukaisesti.
                        Puikkojen on käytävä läpi erityinen kärkihiomaprosessi, jotta niiden kärki saadaan siihen muotoon, että niitä voidaan käyttää asianmukaisesti TIG-hitsauksessa elektrodeina. Sen vuoksi tavaralla ei tullille esitettäessä katsota olevan nimikkeen 8515  hitsauskoneiden hitsauselektrodien objektiivisia ominaisuuksia. Sen vuoksi luokittelu nimikkeeseen 8515  metallien kaarihitsaukseen tarkoitettujen koneiden tai laitteiden osaksi ei tule kyseeseen.
                        Tavara vastaa objektiivisten ominaispiirteidensä ja ominaisuuksiensa vuoksi nimikkeen 8101  sanamuotoa, johon sisältyy volframi ja siitä valmistetut tavarat. (Ks. myös harmonoidun järjestelmän selitykset (HS-selitykset), nimike 8101 , ensimmäinen kappale, jossa todetaan, että volframi valssattuna tai tangoiksi vedettynä kuuluu tähän nimikkeeseen. Kyseinen määräys on myös yhdenmukainen harmonoidun järjestelmän nimikettä 8311  koskevien selitysten ensimmäisen kappaleen kanssa, jonka mukaan epäjaloa metallia olevat elektrodit, joissa ei ole hitsausainepäällystä tai -täytettä, eivät kuulu nimikkeeseen 8311 , vaan ne luokitellaan asianomaisiin ryhmiin niiden valmistusaineen mukaan.)
                        Tavara on sen vuoksi luokiteltava CN-koodiin 8101 99 10  volframitangoiksi, joita ei ole ainoastaan sintrattu.